Stormers dis vlugvose vertoning opDie Exeter Chiefs het ’n rits drieë teen die Stormers gedruk. (Foto: Twitter) Een van die Stormers se Europese drome is aan’t skerwe nadat die Exeter Chiefs die Kampioenebeker-kwarteindstryd met 42 – 17 op Sandy Park gewen het. Die Kapenaars – wat met hul vlugte na Europa gesukkel het – het veral in die eerste helfte ŉ vlugvose vertoning opgedis en die tuisspan het ordentlik daaruit munt geslaan. Binne ŉ oogwink het Steven Kitshoff en kie ŉ agterstand van 19 – 0 in die gesig gestaar en hulle moes noodgedwonge opvangrugby begin speel. Dan het hulle ook kwaai na Deon Fourie verlang. Die immergroen losvoorspeler het die wedstryd weens ŉ besering misgeloop en die Stormers het gesukkel om hul stempel voorlangs af te druk. Exeter het na hartelus balbesit geplunder en die besoekers moes magteloos toekyk. The break from @OllyWoodburn ????The kick from @joesimmo10 ????An easy score for Tom Wyatt ???? It's the @ExeterChiefs who strike first at Sandy Park! Watch all the #HeinekenChampionsCup action live on @btsportrugby, @SuperSportTV, @beinsports_FR and @FloRugby pic.twitter.com/H4eJtQ23It — Heineken Champions Cup (@ChampionsCup) April 8, 2023 In die tweede helfte het die Stormers ietwat beter begin speel. Damian Willemse het lus gelyk om met die bal te hardloop en hy was saam met Suleiman Hartzenberg en Marvin Orie een van sy span se driedrukkers. ┻┳|┻┳|┳┻|┳┻|┻┳|┳┻|┻┳|┳┻| _ Comeback?┻┳| •.•) ┳┻|⊂ﾉ┻┳|@THESTORMERS are on the board with their opening try of the day, the ball moving out wide with Damian Willemse scoring ⛈️ Do we have a comeback on the cards? ????#HeinekenChampionsCup pic.twitter.com/lxESN6BCWw — Heineken Champions Cup (@ChampionsCup) April 8, 2023 John Dobson het ná afloop van die wedstryd geen verskoning vir sy span se geploeter gemaak nie. “Alles het doodeenvoudig net vir ons in die eerste helfte verkeerd geloop. Exeter verdien egter lof vir die hoë intensiteit waarmee hulle gespeel het; ons was heeltemal oorrompel,” het die Stormers-afrigter gesê. Hoewel hy trots is op sy span se vertoning om tot die kwarteindstryd van ŉ groot Europese toernooi te vorder, sal daardie eerste helfte nog vir ŉ rukkie by hom spook. “Dit gaan moeilik wees om die eerste 25 minute van die wedstryd te verwerk, dit was eintlik bisar. Ek was veral bekommerd oor hoe ons nie die mas op verdediging kon opkom nie; ons het sonder enige woema gespeel.” Die Stormers speel op 14 April teen Munster in ŉ Verenigde Rugbykampioenskap-wedstryd in Kaapstad. “Ons sal goed moet reis, ordentlik rus en probeer om van die teleurstelling van hierdie wedstryd te vergeet. Terselfdertyd sal ons op ons beste op die oefenveld moet wees en hopelik wen ons nog ŉ wedstryd op die DHL-stadion om ŉ tuisuitspeelwedstryd te verseker.” Exeter Chiefs: Drieë: Tom Wyatt, Jack Nowell, Olly Woodburn, Sam Simmonds, Jack Yeandle en Tom Cairns. Doelskop: Joe Simmonds (6). Stormers: Drieë: Damian Willemse, Suleiman Hartzenberg en Marvin Orie. Doelskop: Manie Libbok.